Kupediniai
Kupediniai (Archostemata, sin. Cupedina) – mažiausias vabalų pobūris, kuriam priklauso apie 50 rūšių, suskirstytų į 5 šeimas. Tai primityvūs vabalai, panašūs į pirmuosius vabalus, žinomus iš fosilijų. Šiame pobūryje yra ir vienintelė vabalų rūšis, kuriai būdinga pedogenezė (dauginimasis lervinėje stadijoje) – Micromalthus debilis. Archostemata pobūrio vabalai gana reti. Permo fosilijos rodo, kad kadaise šie vabalai buvo plačiai paplitę.